Suid Afrikaanse Nuus Thread - Page 128 - Stormfront
12-18-2006, 02:48 PM #1271
Die gewone SAUK en ETV nuus, sien pos #1266
Dankie Maat ek het hom so.
Nie die nuus gekyk nie, wat seg hulle als.
12-19-2006, 01:01 AM #1272
Vakansie is pedofielhemel
Dit walg elke ordentlike mens en dis 'n bose kringloop, want 'n kwart van alle pedofielslagoffers word self later kindermolesteerders.
Nóg 'n ontstellende gedagte: 70% van alle pedofiele is aan hul slagoffers bekend...wat menige ma dadelik agterdogtig kan maak oor volwassenes wat buitengewoon gaaf met haar kind is. Hulle is boonop meestermanipuleerders en -opportuniste wat hul teikens en omstandighede versigtig kies. Daarom pas Desember hulle soos 'n handskoen.
Kinders het dan meer vryhede en is nie so veilig agter slot en grendel nie.
"Pedofiele is deksels slim en slaan graag toe wanneer kinders deur moeilike tye gaan," sê me. Joan Chetty, 'n private sielkundige wat die polisie al bygestaan het met berading in kindermolesteringsake.
"Soos wanneer 'n kind vakansie by die ander geskeide ouer hou; wanneer daar 'n onbetrokke pa is; of 'n kind in sy opstandige fase is."
Meer as 90% van pedofiele is mans. Sommiges verkies seuns en ander meisies en sommige gee nie om nie, solank dit net 'n kind is. Hulle het gewoonlik nooit 'n seksuele voorkeur vir volwassenes ontwikkel nie en sal enigiets doen om seks met 'n kind te kan hê.
Pedofiele is bekend daarvoor dat hulle hul slagoffers bekoor, met gunsies oorlaai, prys en bederf. Dit maak dit vir die kind moeiliker om te weier as daar seksuele toenadering gesoek word. As hy uitgevang word, is die pedofiel gewoonlik meer jammer vir homself as oor sy slagoffers se trauma en vernielde lewens.
Gaaf, maar slinks
Sommige pedofiele kry selfs ander volwassenes om hulle met hul wrede planne te help. Dink aan die geval van Gert van Rooyen, die beweerde pedofiel wat selfmoord gepleeg het voor die polisie hom kon vastrek, wat glo sy vriendin Joey Haarhoff betrek het om vriende met sy vroulike slagoffers te maak. Van Rooyen is in die laat 1980's met die verdwyning van ses jong meisies in Gauteng verbind.
Pedofiele gebruik verskillende metodes om kinders in 'n valstrik te lei. Soms word die kind vooraf met geskenkies oorlaai, wat later teen die kind gebruik word as emosionele afpersing.
Hulle soek ook dikwels werk by plekke waar hulle regstreeks toegang kan kry tot kinders, byvoorbeeld skole en sportklubs, en kom oor as "kindervriende" omdat hulle so uit hul pad gaan om kinders se guns te wen.
Só waarsku jy jou kind
Verduidelik van jongs af vir jou kind wat sy/haar regte is en leer hom/haar om hom-/haarself te beskerm.
Maak seker jou kind weet:
Geen volwassene het die reg om aan 'n kind te vat op 'n manier wat ongemaklik is nie.
Grootmense het geen reg om 'n kind te vra om 'n geheim te bewaar net omdat hulle grootmense is nie.
Dis enige kind se reg om te weier dat enigiemand hom of haar aanraak op plekke wat deur swemklere bedek word.
Geen kind hoef skuldig te voel omdat hy nié 'n volwassene met iets help as hy ongemaklik daaroor voel nie.
Vertel jou kind van die gevare as hy sy naam, nommer of adres oor die internet of 'n SMS-kletskamer vir iemand sou gee.
Meld alle gevalle van kindermolestering dadelik by jou polisiekantoor aan en kry 'n saaknommer vir latere vervolging en opvolgsake.
Moet nooit jou kind laat dink jy glo hom nie as hy iets soos molestering met jou bespreek nie – selfs al is die verdagte 'n familielid of gesinsvriend – want vertroudheid met die slagoffer is juis 'n pedofiel se strategie.
Vermoed dadelik onraad as jou kind so iets aan jou vertel asof dit met 'n maatjie gebeur het.
As jou kind hom aan die huisgesin onttrek en skielik erge onsosiale gedrag toon, moenie die moontlikheid van 'n pedofiel uitsluit nie.
As jy enigsins vermoed iemand het met jou kind gepeuter, neem hom of haar na 'n kindersielkundige of maatskaplike werker. Hulle weet hoe om sulke inligting skadeloos te ontrafel.
Al het jy gekeer dat die pedofiel ernstige skade aanrig, móét jou kind berading kry om die gebeure positief te kan verwerk.
12-19-2006, 01:03 AM #1273
Inbrekers baljaar in polisie se kroeg
'n Aanklagkantoor vol geregsdienaars en private veiligheidswagte kon inbrekers nie die naweek stuit om by 'n Johannesburgse polisiekommissaris se kantoor in te breek en op sy houtvloer vuur te maak nie.
Boonop het die inbrekers klaarblyklik ewe rustig hul dors met die drank in die offisierskantien geles.
Nie eens die elektroniese veiligheidsdeure voor die kantoor van komm. Simon Mpembé op die sewende verdieping van die wesvleuel van die Johannesburg-Sentraal-polisiekantoor het die diewe Vrydagaand gekeer om Mpembé se "geliefde goue teelepels" te steel nie. Sy sekretaresse, mev. Juanita Matthysen (27), se kantoor het ook deurgeloop en die inbrekers is met die lekkergoed in haar laai vort.
Later het dit aan die lig gekom dat daar ook 'n inbraak was by die Norwood-polisiekantoor in Pattersonweg. Hier het die inbrekers die aangehoudenes se kosvoorraad weggedra.
Met die inbraak by Johannesburg-Sentraal het die diewe ingekom deur 'n glasvenster bokant 'n deur na Matthysen se kantoor (langs Mpembé s'n) stukkend te slaan nadat hulle op die een of ander manier deur die gekodeerde veiligheidshek in die gang ingekom het.
Buiten Mpembé se teelepels is twee Nokia-selfone, wat staatseiendom is, gesteel. Benewens dat die booswigte vuur op Mpembé se houtvloer gemaak het, is die volvloermat in Matthysen se kantoor beskadig toe die diewe ook daar begin vuur maak het.
Die inbrekers het ook hul weg na die offisierskantien op die sewende verdieping van die oostelike vleuel gevind.
Beeld het van 'n betroubare polisiebron verneem die diewe het deur 'n venster van 'n vrouetoilet geklim, na die kombuisdak geklim en só by die kroeg uitgekom.
Meer as R3 000 se sigarette wat agter slot en grendel was, het spoorloos verdwyn. Die diewe het onder die brandewyn, whisky en rum ingeklim en die leë bottels op die kroegtoonbank gelos.
'n Senior polisieoffisier het Saterdag lont geruik toe hy 'n saakdossier by die kommissaris se kantoor wou gaan aflewer.
Sers. Sanku Tsunke, polisiewoordvoerder, het gister bevestig dat inbraaksake by albei polisiekantore ondersoek word.
"Geen arrestasies is tot dusver gedoen nie en die ondersoeke na die onderskeie voorvalle gaan onverpoos voort," het Tsunke gesê.
Tsunke het in opdrag van Mpembé geweier om verdere besonderhede bekend te maak, aangesien die ondersoek "in 'n baie sensitiewe stadium is".
Matthysen wou gister nie 'n woord rep toe Beeld navraag doen nie, maar polisiebronne het gesê tot haar lekkernye is uit haar laaie gesteel.
Die polisie wou ook nie kommentaar lewer oor die feit dat 'n private veiligheidsmaatskappy betaal word om met ekstra veiligheid rondom die Johannesburg-Sentraal-polisiekantoor te help nie.
Wagte word gebruik vir toegangsbeheer en doen ook roetine-inspeksies nauurs op minstens tien verdieping in die stasiegebou.
12-19-2006, 01:04 AM #1274
'SA soldate het nie vir vryheid geveg'
Die Suid-Afrikaanse soldate wat dood is in die bosoorlog in Namibië en Angola sal nie by Vryheidspark vereer word nie omdat hulle nie geveg het vir vryheid en menslikheid nie.
Só meen dr. Mongane Wally Serote, hoofbeampte van die Vryheidsparkstigting.
Serote het gereageer op 'n berig in die Sunday Times waarin die vraag gevra word waarom dié soldate nie by Vryheidspark vereer word nie, maar die Kubaanse soldate, wat in Angola gesterf het, wel erkenning kry.
Die Muur van Name is die naweek op Versoeningsdag by Vryheidspark op Salvokop in Pretoria onthul.
Daar word met dié muur gepoog om alle slagoffers van konflikte in Suid-Afrika te vereer.
Dít sluit slagoffers in wat onder meer oor die jare in die Anglo Boereoorlog, die twee wêreldoorloë en die bevrydingstryd hul lewens verloor het.
"Dit was van die begin af Vryheidspark se uitgangspunt om nie diegene wat vryheid en menslikheid teengestaan het, in aanmerking te neem nie. Dít is ook op agente wat mense vermoor het toe hulle die stryd teen apartheid gevoer het, van toepassing," het Serote gesê.
Volgens hom word dié soldate se besonderhede wel versamel.
"Ons ignoreer nie die rol wat dié soldate gespeel het nie. Ons sal dat ons land se mense daaroor debatteer. Suid-Afrikaners moet sê of hulle dink daar moet aan hulle hulde gebring word.
"Die Kubaanse soldate het daarenteen saam geveg vir vryheid in Afrika.
"Hulle het 'n aandeel gehad in die oorwinning oor apartheid en moet erkenning daarvoor kry."
Pres. Thabo Mbeki het by die onthulling verwys na swart mense wat teen hul natuur in die wapen moes opneem teen verdrukking.
Serote het sterk uitgevaar teen diegene wat na Vryheidspark as "ANC-park" verwys.
"Dit is 'n skande. Die Boere wat in die Anglo Boereoorlog gesneuwel het, was mos nie ANC-lede nie.
"Dis nie net ANC-mense se name wat op die muur aangebring word nie."
Hy het voorts erken dat Vryheidspark aansienlik meer gaan kos as wat aanvanklik vermoed is en sowat twee jaar agter is.
"Ons bou nie bloot 'n kantoor- of woonstelblok nie. Ons bou 'n struktuur wat Suid-Afrika se erfenis moet huisves.
"Dit is 'n uiters tydsame proses wat ons met deeglikheid hanteer.
"Dit was wensdenkery toe ons gedink het ons kan Vryheidspark reeds in 2007 voltooi."
Volgens Serote het die uitgerekte projek 'n groot impak op die begroting.
"Daar is R507 miljoen begroot, maar Vryheidspark kan uiteindelik meer as R715 miljoen kos."
12-19-2006, 01:18 AM #1275
President kry dalk 'n tweede straler - Daar gaan jou belasting geld.
Die presidensiële straler Inkwazi kan 'n boetie bykry as die begroting dit toelaat.
Mnr. Mosiuoa Lekota, minister van verdediging, het gister gesê die raad van ondersoek na huurvlugte wat die weermag vir baie belangrike persone (BBP's) reël, moet onder meer die wenslikheid daarvan ondersoek om huurvlugte te gebruik.
Op 'n vraag of hy besig is om voorbrand te maak vir 'n verdere presidensiële straler sodat adj.pres. Phumzile Mlambo-Ngcuka ook een het, het hy eerstens gesê Inkwazi is nie net vir Mbeki se eie gebruik nie.
Dit behoort aan die weermag en word ook aangewend vir die vervoer van ander BBP's waarvoor die weermag verantwoordelik is. Geen nuwe vliegtuig sal dus spesifiek vir Mlambo-Ngcuka se gebruik aangekoop word nie.
Oor 'n moontlike nuwe straler het Lekota gesê: "Niks is onmoontlik nie. Dit hang af van die begroting. Ek dink ons het tans genoeg vliegtuie, maar dit sal gemakliker wees as ons nog een bykry.
"Onthou dat ons baie mense moet vervoer: die president, sy adjunk, die minister van verdediging en sy adjunk, die weermaghoof, sekretaris van verdediging en ander generaals. Ons gebruik huurvlugte wanneer daar nie van ons eie vliegtuie beskikbaar is nie, onder meer wanneer hulle herstel word."
Lekota is ook bekommerd oor veiligheidskwessies wanneer huurvlugte gebruik word.
As die weermag 'n vlug beman, het almal veiligheidsklaring. Die minister het weer dié wat die skuld vir die spandabelrigheid op Mlambo-Ngcuka se brood wil smeer, veroordeel, en gesê die departement van verdediging aanvaar volle verantwoordelikheid vir die gebeure.
Hy het gesê dis nie binne die wet moontlik vir die presidensie om aan te dring op 'n spesifieke vliegtuig soos sommige beweer in Mlambo-Ngcuka se geval gebeur het nie.
Die raad van ondersoek na die huurvlugte, waarvan sommige in die volksmond as "sousvlugte" bekend geword het, bestaan uit adv. Kgomotso Moroka, SC, bygestaan deur oudgenl. Benno Smith.
Moroka is 'n lid van die regterlike dienskommissie, wat bekend is om haar skerp vrae aan veral manlike kandidate.
Sy is ook 'n suksesvolle sakevrou.
Die raad se mandaat is eerstens om die hele stelsel waarvolgens die departement van verdediging vliegtuie huur, te ondersoek, vas te stel of die stelsel kostedoeltreffend is en goed werk en verbeterings aan die hand te doen.
Tweedens moet die raad 'n spesifieke ondersoek doen na die prosesse wat die regering gevolg het met huurvlugte vir BBP's van 27 April 2004 tot 10 Desember 2006.
Dit sluit al vier Mlambo-Ngcuka se beweerde sousvlugte – na Doebai, Sun City, Brittanje en Nieu-Seeland – in.
Lekota meen as die publiek alle feite tot hul beskikking het, sal hulle self kan besluit of dit vermorsing was en sal hulle dalk begrip toon vir die waarde van Suid-Afrika se huidige internasionale rol.
12-19-2006, 01:21 AM #1276
OOS-KAAP: Hael slaan plase uitmekaar
CRADOCK. – 'n Verwoestende haelstorm wat diere vermink en doodgeslaan, vensters en dakke beskadig en tuine verwoes het, het Sondagmiddag deur groot dele van die distrik getrek.
By mnr. Josef van Dyk op die plaas Bultfontein het 'n spierwit haelkombers gisteroggend vroeg nog grasperke rondom die huis bedek.
Volgens Van Dyk se vrou, Elsa, het die storm met 'n geweldige gedreun aangekom en hul plaas omstreeks 17:00 getref.
Sy het gesê die eerste haelkorrels was net effe kleiner as tennisballe en het aanvanklik geklink soos groot klippe wat op die huis neerreën. Water het deur gebreekte vensters in die woonhuis gestroom, bykans ál hul meubels is nat en skape in 'n voerkraal en verskeie bokkies is deur die hael doodgeslaan.
"Die plaas lyk vanoggend soos in die middel van winter. Daar is niks in die groentetuin oor nie en ál die vrugtebome staan met blaarlose takke, gestroop van vrugte," het 'n moedelose Van Dyk gesê.
By mnr. Fanie van Heerden op die plaas Droëkloof is minstens 44 ruite in sy huis en buitegeboue gebreek. Haelkorrels het ook dwarsdeur sy skeerhuis se dak geslaan.
Mnr. Kobus de Klerk van Sandheuwel, waar die haelstorm ook gewoed en enkele haelkorrels so groot soos hoendereiers geval het, het gesê daar het 13 mm reën saam met die hael geval.
Hy het gesê die reën is baie welkom, aangesien die veld baie droog is, maar hy is bekommerd oor sy weiding. Die hael het die Karoobossies se bas afgeslaan, wat dié plante se groeiproses erg kan benadeel.
By mnr. Kassie Blignaut op Lombardsrust het haelkorrels so groot soos gholfballe, wat gepaardgegaan het met 'n sterk wind, ook Sondagmiddag verwoesting gesaai.
Hy het gesê sy mielie-, kool- en pampoenlande is gestroop, terwyl daar net stokkies in die lusernlande staan.
Toe die storm verby was, het 'n laag haelkorrels 30 cm diep teen die huis se mure vasgepak gelê en was die blare en druiwetrosse enkeldiep onder die prieel.
Blignaut meen sy verlies is groot, aangesien dit laat in die seisoen is en die planttyd reeds tot 'n einde kom.
Ondanks die haelstorm verwelkom boere die reën, aangesien die afgelope warm, droë maande die veld aansienlik verdroog het.
Volgens die weerkantoor is hael nie ongewoon hierdie tyd van die jaar nie.
"Vroegsomer is eintlik die beste tyd vir hael omdat stygstrome gewoonlik so sterk is," het mnr. Quinton Jacobs van die Baaise weerkantoor gesê.
Jacobs meen die groot korrels wat op Cradock geval het, is moontlik gevorm deur hael wat begin smelt het terwyl dit val en dan saamsmelt en groter word wanneer dit deur sterk stygstrome terug na die bevrore deel in die wolke gevoer word.
Intussen moes agt gesinne naby Elliot ander verblyf kry nadat hul huise deur storms verwoes is, het mnr. Ken Patso, van rampbestuur by die Ukwahlamba-munisipaliteit, gesê.
12-19-2006, 01:23 AM #1277
Parlement maak nié reisverslag bekend
KAAPSTAD. – Nadat hy vir ses maande die saak oorweeg het, het die parlement besluit hy gaan nié die inhoud van 'n forensiese ondersoek na die reiskoeponskandaal bekend maak nie – al word hy met regstappe gedreig oor dié dokumente.
Daar word lank reeds bespiegel oor dié verslag wat besonderhede bevat oor miljoene rande se reisbedrog teen die parlement tussen 1999 en 2003, waarby verskeie LP's en reisagentskappe betrokke is. Die volle inhoud daarvan is nog nooit openbaar gemaak nie.
Die Open Democracy Advice Centre (Odac), wat meen dit is in die openbare belang dat die inhoud van die verslag bekend moet wees, het dit in Junie aangevra. Die organisasie tree op namens die Instituut vir Demokrasie in Suid-Afrika (Idasa) en het hom beroep op die Wet op Toegang tot Inligting.
Volgens mnr. Mukelani Dimba, 'n opleidingskonsultant van Odac, is dit belangrik dat openbare verteenwoordigers verantwoordelik gehou word teenoor die publiek.
Dimba het gister gesê Odac gaan die redes wat die parlement vir sy weiering verskaf het, bestudeer. Sou dit nie aanvaarbaar wees nie, sal Odac 'n aansoek by die hooggeregshof indien teen die parlement.
"Daar is teenstrydighede tussen die redes vir hul weiering en die redes wat hulle vir hul vertraging die afgelope ses maande aangebied het."
Mnr. Peter Lebeko, die parlement se adjunk-inligtingsbeampte oor die wet, het die parlement se besluit Sondagaand aan Die Burger bevestig, maar hy wou nie redes verskaf nie. Die spertyd vir die besluit was verlede Donderdag.
Volgens Dimba voer die parlement twee redes aan vir sy weiering. Een hou verband met die interne dissiplinêre komitee wat onlangs deur die adjunkspeaker in die Nasionale Vergadering, mev. Gwen Mahlangu, aangewys is om 'n besluit te neem oor LP's wat reeds skuld erken het in die reiskoepon*skandaal en boetes opgelê is. Lebeko voer aan in 'n brief wat hy Woensdag aan Dimba gestuur het, dat die inhoud van die verslag nie bekend gemaak kan word terwyl die komitee nog besig is nie.
Die tweede rede wat verskaf is, is dat die verslag deur die Skerpioene aangevra is om met hul strafregtelike ondersoek te help en dat die inhoud glo om dié rede nie bekend gemaak kan word nie.
Altesaam 20 LP's is reeds boetes opgelê.
12-20-2006, 02:15 AM #1278
Plakkate 'moet vrou terugbring'
PRETORIA. – "Marietjie, besin oor jou egskeiding. Dink aan Annemarie en Patat. Jou man André."
Só lees een van die plakkate wat mnr. André de Beer, stigter van Randbond, in die noorde van Pretoria opgesit het om sy vrou, Marietjie, te vra om terug te kom huis toe.
Hy het die plakkate die eerste keer opgesit toe mev. De Beer, beter bekend as "Marietjie van Randbond", twee jaar gelede uit dié egpaar se weelderige huis in Annlin getrek en in 'n woonstel daar naby gaan woon het.
Annemarie en Patat is haar twee dogters uit 'n vorige huwelik, maar is volgens De Beer "soos my eie".
De Beer het onlangs weer besluit om die plakkate op te sit in die strate, "want niemand wil mos alleen wees oor Kersfees nie".
Nóg 'n plakkaat met 'n groot foto van Marietjie daarop lui: "Wanted. Reward. Have you seen her? Contact her husband André 012 543 1173".
Dié egpaar was onlangs in die nuus toe een van die Randbond-maatskappye, Randbond Finance, gelikwideer is.
Marietjie is as verweerder gelas om R1,8 miljoen aan Thomas Ferreira en Shigin Equity Management oor te betaal. André het in dié hofsaak as borg vir Marietjie opgetree en moes onder meer 'n Jurgens-karavaan en motorboot hiervoor verkoop.
"Ek het dit vir haar gedoen. Sy het die geld gehad om dit te betaal, maar ek weet nie wat gaan aan nie," sê De Beer.
Volgens hom sien hy Marietjie gereeld en moes hy haar selfs 'n ruk gelede neem vir Kersinkopies, maar weier sy om terug te trek huis toe.
De Beer glo hul huwelik hang aan 'n draadjie omdat sy vrou 'n verhouding het met 'n ander man wat in dieselfde woonstelblok as sy bly.
"Ek daag die man wat die guts het om met my vrou lol, uit om my te bel. Ek daag hom uit," sê De Beer herhaaldelik.
De Beer sê hy weet nie hoe sy huwelik kon verbrokkel nadat hy vir sy vrou "haar eie koninkryk" geskep het nie. "Dié eiendom is onlangs vir R17 miljoen gewaardeer en ek skuld net R6 miljoen daarop," vertel De Beer op die stoep voor die egpaar se massiewe woning.
"Jinne Marietjie, ons is absoluut multi-miljoenêrs, ek weet nie wat het fout gegaan nie."
Volgens hom het sy vrou al twee keer 'n gesinsgeweld-interdik teen hom gekry, maar het sy dit elke keer teruggetrek "omdat dit nie waar is nie".
Hy het glo gister gehoor sy wil nou vir 'n derde interdik aansoek doen, maar ontken enige aantygings teen hom.
"Niemand slaan aan Marietjie van Randbond nie; sy maak haarself seer," verduidelik hy.
Sy het die laaste aantal jare self 'n prominente rol by Randbond gespeel.
Toe die bekende RSG-omroeper mnr. Niekie van den Berg sy nou omstrede Randbond-motor ontvang het, was Marietjie daar vir die geleentheid.
En toe Randbond Finance gelikwideer is met Verbandland wat in sy plek die lig gesien het, kon voornemende beleggers Marietjie regstreeks per e-pos kontak.
Van den Berg se foto het toe weer prominent op die Verbandland-advertensie gepryk, selfs nadat hy die Randbond-motor terugbesorg het.
Van den Berg het eergister aan Volksblad gesê hy het "niks met daai mense (Marietjie en André de Beer) te doen nie".
Behalwe vir die plakkate het De Beer ook al vier baniere van 3,5 m by 1 m elk, met die woorde "Marietjie, kom asseblief huis toe, ek het jou bitter lief. Jou man André" op, by die hekke van haar woonstelkompleks opgesit.
12-20-2006, 02:18 AM #1279
OOS-KAAP: Newtonpark loop deur onder rits inbrake
PORT ELIZABETH. – Inbrekers spits deesdae glo hul aandag op Newtonpark toe.
Altesame 11 verdagtes is die naweek in dié buurt in hegtenis geneem in verband met huisinbrake in die gebied. Mnr. Monty Montgomery, operasionele bestuurder van Atlas-sekuriteit, het gesê sowat 100 oproepe is oor die naweek uit talle oorde in die stad ontvang.
Supt. Johann van Greunen, polisiewoordvoerder, kon nie bevestig of Newtonpark spesifiek die teiken van inbrekers is nie, maar volgens hom is inbrake in die metro 'n daaglikse verskynsel.Montgomery het gesê inbrekers het Saterdag ná 17:00 in Mangoldstraat en Vierde Laan, Newtonpark, toegeslaan. Hy het gesê die maatskappy se sekerheidsbeamptes het op agt verdagtes in Mangoldstraat afgekom nadat hulle op 'n oproep gereageer het. Een van die verdagtes het na bewering die sekerheidsbeamptes met 'n mes probeer steek, maar hy en al sewe ander verdagtes is in hegtenis geneem. 'n Mes en 'n speelgoed-pistool is volgens Montgomery in hul besit gevind.
Twee uur later is nóg drie vermeende inbrekers in Vierde Laan, Newtonpark, in hegtenis geneem. Hulle het glo gesteelde goedere ter waarde R30 000 in hul besit gehad.
In 'n derde voorval in Linksideweg is daar by drie huise in dieselfde straat ingebreek. In een voorval het die huishulp en kinders op die boonste verdieping geslaap toe 'n verdagte by die onderste verdieping ingebreek en 'n videomasjien gesteel het. Die huishulp het wakker geskrik en die noodknoppie gedruk. Montgomery het gesê die klomp verdagtes wat oor die naweek vasgetrek is, is "ou kalante", wat ook al in die verlede aangekeer is.
12-20-2006, 03:19 PM #1280
Kwaad in klubs: Wees op die uitkyk
Op 12 November 2001 het 'n 20-jarige Durbanse vrou haar drankie by die tafeltjie in 'n klub in Port Elizabeth gelos toe sy met 'n vriend gaan dans het.
Toe sy terugkeer tafel toe, het sy die bier gedrink – en dit was die laaste ding wat sy helder kon onthou. Sy het die volgende oggend in die klub se parkeerarea wakker geword en was heeltemal gedisoriënteerd. Die langbroek wat sy aangehad het, was geskeur.
'n Besoek aan 'n sentrum vir verkragtingslagoffers het haar vrese bewaarheid sy is verkrag nadat sy deur iets in haar drankie bedwelm is.
Klubdwelms word geredelik by die meeste raves en tiener- en studenteklubs gevind en is gewoonlik heelwat goedkoper as alkohol, wat dit baie aanloklik maak.
Jong besoekers probeer van dié dwelms. Wat hulle nie besef nie, is dat klubdwelms gewoonlik dieselfde ding is as dít wat in meeste afspraakverkragtings gebruik word.
As jy dus van die klubdwelms gebruik, is die kanse goed dat jy dalk as 'n slagoffer in plaas van 'n partytjieganger kan opeindig.
Afspraakverkragting is 'n werklikheid
In 2001 is 'n 16-jarige skoolmeisie deur haar 34-jarige metgesel verkrag nadat hy blykbaar 'n dwelm in haar drankie in 'n kuierplek in Jeffreysbaai geglip het.
Die meisie het later aan die polisie vertel dat haar kop in sy motor begin draai en sy gedink het hy is besig om haar huis toe te neem.
Haar reaksies was stadig, haar liggaam het gedeeltelik lam gevoel en alles was wasig. By haar metgesel se huis het hy haar klere afgeskeur en haar verkrag. Sy was die hele tyd bewus van wat hy doen, maar nie in staat om haar teë te sit nie omdat haar liggaam nie wou reageer nie.
Die statistieke is skrikwekkend. Een uit elke twee Suid-Afrikaanse vroue sal minstens een keer in haar lewe verkrag word.
Afspraakverkragtingdwelms is moeilik om op te spoor omdat dit binne 72 uur in die bloedstroom oplos, maar bewyse van gedwonge seks kan wel gevind word.
Dit is egter moeilik om afspraakverkragting in 'n hof te bewys, juis omdat die dwelm die slagoffer se denke nadelig beïnvloed en sy gewoonlik nie werklik kan onthou wat gebeur het nie. Dis dus haar woord teen haar vermeende aanvaller s'n.
Moenie 'n klub alleen ná donker verlaat nie
In die vroeë oggendure van 20 Desember 2005 het twee 16-jarige meisies, Kalin Jooste van Carletonville en Zelné Maritz van Meyerton, die Backline-nagklub in Margate verlaat om huis toe te stap.
Twee mans het hulle voorgelê. Kalin is met 'n kombuismes in haar nek gesteek en Zelné in die arm.
Kalin is oomblikke later in haar vriendin se arms dood en die rowers het met 'n selfoon en kontant gevlug.
Soms is dit onvermydelik dat jy 'n klub alleen of net saam met 'n vriendin verlaat. Belê dus in 'n persoonlike veiligheidstoestel soos 'n alarm of kragtige flitslig.
Om pepersproei saam te dra, is ook 'n goeie idee, maar onthou net om ten volle bereid te wees om dit te gebruik, anders kan dit téén jou gebruik word as jy huiwer.
Kies klubs met 'n goeie veiligheidsrekord.
In Maart 2000 is 13 kinders dood en minstens 100 beseer toe 'n stormloop in die Throb-nagklub in Chatsworth, Durban, uitgebreek het.
Sowat 700 kinders tussen die ouderdomme van 11 en 17 was besig om die begin van die somervakansie te vier toe 'n traangasbuisie binne die klub ontplof het.
In hul paniek het die klubgangers na die hoofingang gestorm, mekaar vertrap en veroorsaak dat 'n steenmuur op die vasgekeerdes omgeval het.
Aanvanklike verslae het aangedui dat die klub se ander ingange gesluit was, wat die gebruik van die enkele hoofingang genoodsaak het.
As jy 'n voorliefde het vir klubs of raves wat "ondergronds" of "nauurs" is, kan jy in lewensgevaar verkeer, omdat hulle gewoonlik nie deur brand- en veiligheidsagentskappe gemonitor word nie.
Dikwels is hierdie klubs se deure gesluit, wat beteken dat jy geen ontsnaproete anders as die hoofingang het nie – saam met al die ander klubgangers.
Seks is nié 'n partytjieguns nie
In die intieme omgewing van 'n nagklub of rave is dit baie maklik om in die sensualiteit van die oomblik vasgevang te word.
Die maklikste manier waarop jy jouself kan beskerm, is om te leer om nee te sê en dit te bedoel. Wees baie duidelik wat dit presies is wat jy nie wil doen nie. Maak seker die boodskap wat jy stuur, is duidelik en ondubbelsinnig.
As hy aanhou probeer om seks te hê, kyk hom vol in die oë en sê: "Het jy nie gehoor wat ek gesê het nie? Ek wil nie seks hê nie."
Hoe eerliker en meer reguit jy is, hoe minder is die kanse dat hy gaan aanhou om jou lastig te val om saam met hom bed toe te gaan. Onthou: Klubs en raves is plekke waar vreemdelinge bymekaarkom om lekker te kuier. Vir sommige mense beteken "lekker kuier" egter om iemand anders te probeer uitbuit. Hoe meer vreemdelinge daar rondom jou is, hoe groter is jou kans om iemand se slagoffer te word.
Wees altyd op jou hoede en stel jou eie belange voorop.
Bronne: Rhodes-universiteit, Doctors for Life, Men against rape, Rape Crisis, National network of violence against women, Selfdefence.co.za, Suid-Afrikaanse Polisiediens, Media24, Mediese Navorsingsraad, Instituut van Sekerheidstudies, Famsa.
Span al jou gewig in en trap op jou aanvaller se voet met jou hak. Skop hom so hard moontlik op sy skene.
Skop hom in die lies met jou volle gewig.
Krap sy oë met jou duime, vingers, motorsleutels of enigiets waarop jy jou hande kan lê. Gebruik baie krag.
As 'n aanvaller jou van agter af beetgekry het, gebruik die hakstamptegniek wat hierbo beskryf word en stamp ook jou agterkop in sy gesig of neus net so hard as wat jy dit kan regkry.
As jou aanvaller sy hande om jou nek het, moenie jou eerste instink volg en probeer om weg te ruk nie. Sit eerder jou arms tussen syne en met soveel krag moontlik, slaan na sy elmboë. As jy tegelykertyd op sy voet stamp of sy skene skop, kan jy dalk gouer uit sy greep wegkom.
Wees gereed om diep asem te haal net sodra hy sy greep op jou verslap. As jy nie daarin slaag om die eerste keer te ontsnap nie, probeer weer. Die ekstra asemteug sal jou meer vegkrag gee.
As jy 'n persoonlike alarm saamdra, laat dit afgaan net sodra jy voel jy word aangeval. Probeer dit teen jou aanvaller se oor hou. As jy nie 'n alarm het nie, skree so hard as wat jy kan - direk in jou aanvaller se oor.
As hy sy hand oor jou mond hou, byt hom en byt hárd.
Vertrou jou instink. Dit kan jou lewe red.
Só keer jy dwelms in jou drank
Moenie klaar oopgemaakte drankies (alkoholies of nie-alkoholies) van vreemdelinge aanvaar nie. Dit sluit ook drankies in wat reeds in 'n glas gegooi is.
As jy in 'n kroeg of klub is, kry jou drankie van die kroegman. Moet nooit jou oë van jou drankie of die kroegman afhaal nie en moet nooit 'n kelner of iemand anders stuur om vir jou 'n drankie te gaan haal nie.